તેઓ ક્યાંથી મળ્યા એ વિશે કહેતાં કમલ મારફતિયાએ ઉમેર્યું હતું કે ‘હેમંતભાઈ હવેલીમાંથી નીકળ્યા અને વિલે પાર્લે‍ પાસે આવેલી સહારા હોટેલ તરફ જતા રહ્યા હતા. તેઓ ત્યાં રસ્તા પર બેભાન અવસ્થામાં જોવા મળતાં ત્યાંથી પસાર થતા લોકોએ એ વિશે પોલીસને જાણ કરી હતી. પોલીસે તેમને કૂપર હૉસ્પિટલમાં દાખલ કર્યા હતા અને ત્યાં તેમની સારવાર ચાલી રહી હતી. જોકે તેઓ ભાનમાં ન આવતાં ડૉક્ટરો કે પોલીસ તેમની પાસેથી કોઈ માહિતી નહોતા મેળવી શકતા. તેમને શોધવાના ઘણા પ્રયાસો કરવામાં આવ્યા હતા. અંતે હૉસ્પિટલમાં પરિવારના યંગસ્ટરો દ્વારા લગાડેલા પોસ્ટર પર હૉસ્પિટલવાળાનું ધ્યાન જતાં તેમણે તરત પોલીસને જાણ કરી હતી તેમ જ પોલીસે અમને જાણ કરતાં અમે તરત હૉસ્પિટલમાં પહોંચ્યા હતા. અંતે તેઓ અમને મળી તો ગયા છે, પણ અત્યાર સુધી તેઓ બેભાન હોવાથી સારવાર ચાલી રહી છે. અમે તેમને કૂપરમાંથી પાર્લાની આશા પારેખ હૉસ્પિટલમાં દાખલ કર્યા છે અને